सामग्री: 1. काहीजण पराभवाचे वर्ष साजरे करायलाच बीडमध्ये येतात- धनंजय मुंडे 

 "काही जण पराभवाचे वर्ष साजरे करायलाच बीडमध्ये येतात. वर्षभरात या मातीतल्या माणसांची कुणाला आठवण होत नाही," अशी टीका धनंजय मुंडे यांनी पंकजा मुंडे यांच्यावर केली.

पंकजा मुंडे यांनी दसरा मेळाव्यामध्ये धनंजय मुंडे यांच्यावर टीका केली होती. धनंजय मुंडे यांनी त्या टीकेला उत्तर दिलं आहे. एबीपी माझानं ही बातमी दिली आहे. 

पंकजा मुंडे यांच्या दसऱ्या मेळाव्यातील भाषणावरही धनंजय मुंडे यांनी टीका केली. 

"कोरोनाच्या संकटात घरामध्ये बसले. संकटातच्या काळात मदतीला आले नाहीत," असं म्हणत नाव न घेता धनंजय मुंडेंनी पंकजा मुंडेंना टोला लगावला. 

आम्ही सुद्धा 2014 मध्ये पराभूत झालो पण जनतेला वाऱ्यावर सोडलं नव्हतं असंही धनंजय मुंडेंनी म्हटलं. 

दरम्यान, दसरा मेळाव्यानंतर पंकजा मुंडे यांच्यासह महादेव जानकर, भागवत कराड यांच्याविरोधात आपत्ती व्यवस्थापन कायद्याचं उल्लंघन केल्याप्रकरणी गुन्हा दाखल करण्यात आला आहे. 

2. खुर्चीसाठी सोयीनुसार हिंदुत्व वापरणाऱ्यांनी आम्हाला शिकवू नये- चंद्रकांत पाटील 

"बाळासाहेबांच्या नावाने अजून किती दिवस पोळ्या भाजणार? खुर्चीसाठी हिंदुत्वाला आपल्या सोयीनुसार चालवणाऱ्यांनी आम्हाला हिंदुत्व शिकवू नये," असं भाजप प्रदेशाध्यक्ष चंद्रकांत पाटील यांनी म्हटलं आहे. लोकसत्तानं ही बातमी दिलीये. 

शिवसेनेच्या दसऱ्या मेळाव्यात मुख्यमंत्री व शिवसेना पक्षप्रमुख उद्धव ठाकरे यांनी हिंदुत्वासह विविध मुद्यांवरून भाजपावर टीका केली. यानंतर आता भाजप नेत्यांकडून मुख्यमंत्र्यांच्या टीकेला उत्तर दिलं जात आहे.

"राज्याच्या मुख्यमंत्र्यांनी दसरा मेळाव्यात आपली अर्वाच्य भाषा एका अभ्यासशून्य व भाषणातून सादर केली. राज्यप्रमुख असूनही आपल्या भाषणात एकही सेकंद शेतकऱ्यांसाठी दिला नाही, मग त्या पदाचा काय उपयोग?" असं ट्वीट करत भाजप प्रदेशाध्यक्ष चंद्रकांत पाटील यांनी मुख्यमंत्री उद्धव ठाकरे यांच्यावर निशाणा साधला आहे.

या ट्वीटसोबत त्यांनी उद्धव ठाकरे यांना उद्देशून एक पत्र देखील लिहिलं आहे.

3. खाजगी प्रयोगशाळेत आता कोरोनाची चाचणी 980 रुपयांत- राजेश टोपे 

राज्यात खाजगी प्रयोगशाळेत होणाऱ्या कोरोना चाचण्यांसाठीचे दर बदलण्यात आले आहेत. झी 24 तासनं ही बातमी दिली आहे.  

आता नव्याने निश्चित केलेल्या दरानुसार चाचण्यांसाठी 980, 1400 आणि 1800 रुपये असा कमाल दर आकारण्यास...\nमागील सामग्री खालीलप्रमाणे सारांशित केली जाऊ शकते:
आज सकाळी विविधं वर्तमानपत्रं आणि वेबसाइट्सवर प्रसिद्ध झालेल्या बातम्यांपैकी पाच महत्त्वाच्या बातम्यांचा थोडक्यात आढावा.